Tutlayt tanumidt

**Tutlayt n Numidya (s [[tifinaɣ]] ⵜⴰⵏⵓⵎⵉⴷⵜ)** neɣ **Tanumidit** d tutlayt akk-d isekkilen n **[[Asekkil n Tamaziɣt taqburt|Tamaziɣt taqburt]]** yettmeslayen deg Numidya. Aḍris swayes i tettwaru, isekkilen n Tamaziɣt taqburt *(seg-s daɣen i d-tekka [[Tifinaɣ]])*, qrib ad yettwafser s lekmal-is, yerna isekkilen-ines *(agar kra seg-sen seg kra n temnaḍin)* sεan azalen yettwasnen. Iḍrisen n Tanumidit ttwaseqdacen ladɣa seg awines wis 3 u qbel n tallit-nneɣ (UT) ar awines wis 3 n tallit-nneɣ deg Tafriqt n Ugafa. 

Ilaq ad d-nesmekti**—**akken daɣen ara d-yessekfel ṣṣwab**—**belli ɣer imaziɣen n tallit-nneɣ, Tamaziɣt Taqburt, ɣas akken tbeddel deg tmawalt, teqqim s umata am akken tella zik deg usebded n tjerrumt. Ayagi yeǧǧa tamaziɣt taqburt ad tili am tmaziɣt ay ttmeslayen ass-a deg Tefriqt n Ugafa s kra n temgaradin timnaḍin timecṭuḥin; ayagi yessefham acimi imussnawen zemren ad d-afen anamek  n issekkilen n tmaziɣt taqburt s useqdec n tmaziɣt tatrart.

## '''Tantaliwin d wassaɣ-nsent d tutlayin nniḍen tiqburin'''

#### '''Tantaliwin d yiḍrisen iberraniyen'''
Yettwassen belli yella umgired n usaru gar tamaziɣt taqburt n Numidya n utaram d tin n wenẓul.

Ma ad nebdu seg tmurt n Leqbayel *(i yellan deg zik-nni temnaḍt yemxalafen)*, timnaḍin n usamer armi d ayen yellan ɣer tama n utaram n Tunes, d timnaḍin n utaram n Libya llan sseqdacen anagraw n tira n tmaziɣt taqburt n usammar, ma d timnaḍin n utaram armi d wasif n Melwit, tmurt n Lmerruk, ttmeslayen s tntaliwin n Numidya n usammar yerna sseqdacen anagraw n tira n tmaziɣt taqburt n utaram i yettwaseqdacen s waṭas yerna mazal ur  yettwasfeḍ ara. Tantala n Numidya n usammar tella tesεa aṭas n tazrirt n tutlayt n Qerṭaj ugar n tmaziɣt taqburt n Numidya n utaram, yerna Tantala n Numidya n utaram tella meqqret deg turdert-is ɣef tin n Numidya n utaram. S umata, tutlayt tamaziɣt i yellan ttmeslayen deg Numidya tella tesεa assaɣ n tutlayt n Qerṭaj, d acu kan aya ibeddel asmi ay d-uwḍen iṛumyen. Tanumidit d kra n wawalen n Tmaziɣt Tatrart sɛan assaɣ n taspenyult n zik, uqbel ad d-awḍen Iṛumyen ɣer Spanya, d tutlayin nniḍen tiqdimin, ur nettemcabi ara, i yellan deg Turuft , Asya tamecṭuḥt, Iran n zik.

#### '''Tutlayin nniḍen n tmaziɣt taqburt neɣ icuban ɣer tmaziɣt'''
Ur yettwassen ara aṭas ɣef tmuɣliwin n tmaziɣt taqburt deg Numidya imi ula d yiwet deg-sent ur tettwasfeḍ akken ilaq, yerna anagar kra n yisebtar n iẓekwan n usammar n Numidya, ula d yiwet seg tira n tutlayt taqburt n Numidya ur tettwafhem. Yezmer lḥal, yerna tikwal yettwaḥsab d akken d ayagi i d lḥal, d akken tutlayt n tmurt n Muriṭanya n zik *(Lmerruk n tura)* tezmer ad tili d tantala n wayen yettwasemlayen s waṭas deg Numidya, ɣas akken drus neɣ ulac tiɣriwin ɣef tutlayt yettwasemlayen deg Muritanya. 

Deg wazal n 500 un tallit-nneɣ, aṭas n aṭas n imaziɣen i d-yemmugren seg ugafa ɣer tiniri, , d yiwet n temnaḍt i deg llan yimezdaɣ n tmurt n Gaɛtuliyen. Ɣas akken tamnaḍt ideg llan zedɣen ur d-tban ara kra n tira, dɣa ur tettili ara deg wayen i nessen ɣef Numidya, yettwassen belli Plinius amɣar yura belli tutlayt n Gaetuliyan n tiniri tella tettemcabi mliḥ akk d tin n Numidya, s wakka i d-yettban belli tutlayt n Gaetuliyan tezmer ad tili d tantala n wayen yettwasmeslayen di Numidya.

## '''Asenfar d usnulfu'''
Leqdic ɣef ussefhem n tira n tutlayt i yettmeslayen deg Numidya mazal ur ifukk ara, ɣas akken deg yiseggasen ineggura kra n yimnadiyen ɛerḍen ad d-rren imeslayen-is s useqdec n  usekkil n Tanumidt ɣer tama n tutlayt tamaziɣt tatrart. Amur ameqran seg tira-nni i d-yeqqimen d iḍrisen n tmeḍrit, yerna ttabaɛen tawsit n "**X w-Y**" (**X** mmi-s n **Y**). "**BNS**" d awalen i d-yettuɣalen s waṭas deg tira-yagi, i d-yeqqaren ahat "aẓekka n". Aṭas n wawalen i yesεan **“H”** deg taggara-nsen, ur iban ara lxedma-nsen. 

Kra n yiẓra n iẓekwan sbeggen-d awal yemgaraden gar sin n yismawen n imdanen, yettwafhamen d awal n twacult ma nmuqel ɣef awalen n Tmaziɣt: “**wlt”** "yelis n" (s Tmaziɣt tatrart wəlt) d, ugar n tikwal, mt "tammat (n)" (ma Tuareg amaynut). Am tutlayt tamaziɣt tatrart, "**ta-...-t**" tessawal-d i talɣa n tmeṭṭut n wawal s usekkil n “**H”** yettwaseklen ɣer taggara.

Deg isekkilen n Dougga llan kra n yismawen isertanen i d-yettwasemman, am "**gld**" i izemren ad d-yettwasuqel s wawal n tamaziɣt tamaynut "agellid" i d-yekkan seg wawal n tamaziɣt taqburt "a-gəllid". Kra n imyagen i d-yettwaseknen mebla ccekk deg isekkilen-nni yemxallafen.

Aserwes d tamaziɣt tatrart, d ayen i d-yesskanen belli “**ṣkn**”, ahat yettwarun s "**eṣ(ə) k-n**” s lsas n umgerrad n tmaziɣt tatrart, d-yeqqaren “**esken**” neɣ "**yebna**", ilaq ad yettwasqerdec d **ṣk** "yebna" rnu **-n**, i d-yettakken aseɣwen n umdan wis tlata deg umyag (-en).

Tanumidt tesskanay-d yerna tebḍa amur ameqran neɣ akk n tesɣunin-nnes "**n**" akked "**d**" s Tmaziɣt tatrart, ɣer yidis n tesɣunin yemgerraden, am "**ta...-t**", "**m-**".

Amedya n tsuqilt s useqdec n tikli-a yezmer ad d-yettwabder deg yiwen n uḥric seg tira n Numidya i d-yeɣran "Msnsn. gldt. w-gjj".[ "Msnsn" d isem n ugellid Mass-nsen ma d "gldt" d awal i ugellid. Taggara, "w-gjj", neɣ “win i d-yeǧǧa”, anamek-is "mmi-s n Gaïa". 

S wakka, ma yeεreḍ ad yessuqel aḍris n Numidya s tutlayt tamaziɣt tatrart d tamaziɣt tazwart, ad d-yini **"Mass-nsen agellid, win i d-yeǧǧa** *(mmi-s n)* **Gaïa**". 24][22]

Ma yella tasuqilt n "SBS" (asebbas) deg uḍris n Thugga d "**aseggas",** d tidett, ihi aya yebɣa ad d-yini belli talɣa n "ww" tamaziɣt taqburt i d-yernan d "**gg**" neɣ "**gw**" deg waṭas n tutlayin tamaziɣt tatrart tella d "**bb**" neɣ "**bw**" deg Numidya. Ayagi yella kan deg Tẓẓungiyya *(Tutlayt tamaziɣt yellan ɣef yiri n tmettant ttmeslayen-tt luluf n medden deg deg Muriṭanya tatrart d ugafa n Senegal)* d kra n yimedyaten n teqbaylit deg tallit tatrart anda, ilaq ad d-nesmekti, belli tikwal "**aseggas"** yettwaru "**aseggwas"**.

Tuẓẓungiyya tella d yiwet seg tutlayin n tmaziɣt i d-yeffɣen seg wegraw n tmaziɣt taqburt, yerna mazal-itt tesɛa aṭas aṭas n tɣawsiwin tiqburin, nnig n useqdec n talɣa-a deg Numidya, yezmer ad d-yini dakken deg usnerni n tutlayin timaziɣin "**ww**" yuɣal d "**bʷ**" syin d "**gʷ**".

#### '''Tiwtilin n yisem'''
Ismawen n Numidiyen s umata ttɛeddayen ɣef yiwet n tikti n yisem yemseqdacen, maca yettwassen akken iwata, i d-yellan deg tallit n zik akked tallit n tlemmast. Ɣas akken mačči d aya i yella dima, aya yella-d ladɣa i yigensasen neɣ imḍebbren imeqranen. Amek i t-yexdem yella d ayen isehlen: Amyag deg umdan wis 3 + ismawen n umdan d afiks (usrid neɣ ur nelli ara usrid) deg talɣa n usget n umdan wis 3 (y/itt-X-nitni/nitni).

D amedya, isem n Yugar-iten yella-d am "y-uger-ten" ( win i ten-yugaren ), ma d isem n ugellid Mass-nsen (**MSNSN** s Tmaziɣt taburt) yella-d d "mas-nsen" *(mass nsen)*. Aṭas n leqdic ɣef tutlayt n Numidya i yexdem Salem Chaker, s leqdic-is i d-yefka afus deg usekles n kra n wawalen deg tutlayt s usekles n yismawen yettwasnen.

#### '''Awalen yettwasnen'''
D ayen ay d-iteddun d asemgerrad gar kra n wawalen n Numidya yettwasnen s tmuɣli n tutlayin n imaziɣen n ugafa n wass-a akk-d n Tamashek. Awalen i d-yettwasnen s usekkil yettwarun deg tewsitin. Awalen i d-yettwaseknen s ddaw-as, d wid i d-yettwakksen seg yismawen n Numidya.

Asemger-a yeqqar-d dakken ahat tanumidit d tin ay d-iqerben akk ɣer tutlayin timaynutin n tmaziɣt n Ugafa am tutlayin tizenatiyin, tutlayt n Shilha, d tutlayt taqbaylit ɣas akken tutlayin timaynutin n Ugafa ddant s yibeddilen n tjerrumt, yerna ddment-d daɣen awalen n ussidef seg taɛṛabt, talatinit, akked tefransist. Taqbaylit tezmer ad tili d tin ay d-iqerben akk ɣer tnumidit, maca tessexdem awalen d tefyar seg tutlayin nniḍen i d-yettwasemman.

Ɣef leḥsab n waṭas n yimusnawen n tutlayin, “**H”** deg taggara n waṭas n wawalen n numidya yella yessusem neɣ yeffeɣ-d deg tallit tatrart, neɣ d akken deg waṭas n tegnatin am “**MSWH”** neɣ “**MWSNH”**, yezmer lḥal, yella yettwaseqdac deg wemkan neɣ yezmer lḥal d netta i d-yellan uqbel n wawal n tmaziɣt “**ɣ”** deg tmaziɣt tatrart.

## '''Aḍris n Thugga'''
Aḍris n Thugga d netta ay d aḍris n Numid ay yettwassnen s tɣawla ar ass-a, yerna d netta ay d-yesfaydin seg waṭas n tɣawsiwin ay d-yesskanayen tutlayt-a.

#### '''Aḍris n Numidya'''
*ṢKN•TBGG•BNYFŠ•MSNSN•GLDṮ•WGYY•GLDṮ•WZLLSN•ŠFṬ* 

*SBSNDH•GLDṮ•SYSH•GLD•MKWSN*

*ŠFṬ•GLDṮ•WFŠN•MWSNG•ŠNK•WBNY•WŠNK•DŠFṬ•WM*

*WTNKW•MṢṢKW•MGN•WYRŠTB•WSDYLN•GẒB•MGN•WŠFṬ•MW*

*WŠMN•GLDṮ•GLDGMYL•ZMR•WMSNF•WŠMN•GLDMṢK•M*

*WŠYN•GLDṮ•WMGN•GLDṮ•ṬNYN•ŠYN•WNKKN•WFṬŠ•DR*

*ŠFṬ•WŠNK•*

#### '''Asenqed d useqqed n imesliyen yettwasnen neɣ izemren ad ilin'''
*əṣk(ə)-n Tubgag BNYFŠ[?] Masnsen a-gəllidṯ u-Gayya a-gəllidṯ u-Zelalsen šufeṭ* 

*Asəbbas NDH a-gəllidṯ(?) s-yusa a-gəllid Mikiwsan*

#### '''Tasuqilt seg tutlayt n [[Qerṭaj]]'''
Imezdaɣ n Thugga bnan lǧameɛ-a i Mass-nsen agellid mmi-s n Gaia agellid mmi-s n Zilalsan amḥakem, deg useggas wis mraw segmi iḥkem Micipsa, deg useggas n Shufet agellid mmi-s n Afshan agellid, amesbaṭli: Shanok mmi-s n Banay d Shufet mmi-s n Magon mmi-s n Tanaku. Amεellem-is d Magun mmi-s n Yirastan mmi-s n Sadyalan, d gzby: Magun mmi-s n Shufet amesbaṭli mmi-s n ugellid Abdeshmun. Wid i d-yebnan taḥanut-a: Asyan mmi-s n Ankikan mmi-s n Patas d Arash mmi-s n Shufet mmi-s n Shanok.

## '''Aḍrisen n lemtel'''

Iḍrisen-a d imedyaten n yuran s snat tutlayin yesεan anamek yettwasnen, tuget deg-sen d iḍrisen n temḍelt

#### '''Aḍrisen s snat tutlayin'''

##### '''Aḍris n temḍelt'''
**Tutlayt n [[Qerṭaj]]** 

*[mn]ṣbt š'ṭbn bn ypmṭt bn plw* 

*hbnm š'bnm ʕb'rš bn ʕbdštrt*

*zmr bn 'ṭbn bn ypmṭt bn plw*

*mngy bn wrsbn*

*wb'zrt šl' **t* zzy wṭmn wwrskn*

*hḥršm šyr msdl bn nnpsn w'nkn b[n] 'šy*

*hnskm šbrzl špṭ bll wppy bn bby*

#### '''Tafsirt seg tutlayt n [[Qerṭaj]] ar taqbaylit'''
Aẓekka n 'ṭbn mmi-s n Ypmṭt mmi-s n Plw.

Ibennayen n yedɣaɣen:  ⁇ b'rš mmi-s n  ⁇ bdštrt;

Zmr mmi-s n 'ṭbn mmi-s n Ypmṭt mmi-s n Plw;

D mmi-s n Wrsbn.

Yerna ɣef ???-is, Zzy mmi-s n Ṭmn d Wrskn.

Ixeddamen n tẓegwa: Msdl mmi-s n Nnpsn d 'nkn mmi-s n 'šy.

Isebtaren i sɛan azday ɣer " Šfṭ " d " Ppy "

#### '''Tanumidt'''
*****N WYFMṬT W*******DRŠ WWDŠTR* 

******BN WYFMṬṮ WFLW*

*MNGY WWRSKN*

*KSLNS ŻŻY WṬMN WRSKN*

*NBBN NŠ[Q]RH MSDL WNNFSN NKN WŠY*

*NB*N NZLH ŠFṬ WBLL FFY WBBY*

**Asenqed d useqqed n imesliyen yettwasnen neɣ izemren ad ilin**

*Aṭeban w-Yefmaṭat w-Falu****D'rš w-Wadaštar* 

*Zamir w-Aṭeban w-Yefmaṭat w-Falu*

*Mangy w-Wareskan*

*KSLNS Żaży w-Ṭaman w-Raskn*

*inababen n a-šɣarh Masdil w-Nanafsen Naken w-šy*

*inababen (?) n uzzal Šufeṭ w-Balil Fafy W-Beby*

#### '''Tiɣriwin n Kef Beni Fredj'''
**Talatinit**

*SACTUT•IHIMIR F•VIXIT•ANORVM•LXX H[SE]* 

**Talatinit ɣer taqbaylit**

Sactut mmi-s n Ihimir yedder 70 iseggasen. [Dayi i yettwamḍel.]

**Tanumidt**

*ZKTT WYMR MTYBLH MSWH MNKDH* 

**Asenqed d useqqed n imesliyen yettwasnen neɣ izemren ad ilin**

*Zaktut w-Iymir MTYBLH amsiweɣ amenkad* 

**Tasuqilt n tnumidit ɣer taqblaylit** (izemren ad tili)

Zaktut mmi-s n Iyimir MTYBLH aserdas n ugellid.

*Ẓer: daɣen [[Tifinaɣ]] d [[Asekkil n Tamaziɣt taqburt]]*

## Tisɣunin